open-index/open-wikipedia-markdown huggingface dataset:
Duel (cinta de 1971)

:*Iste articlo ye sobre una cinta estausunidense de cine d'intriga d'acción estrenada en 1971; ta atros usos, se veiga *'Duel***.


***Duel*** (títol orichinal en [[Idioma anglés|anglés]], en [[Idioma aragonés|aragonés]] ***Duelo***, estrenada en [[Aragón]] con o títol en [[Idioma castellano|castellano]] d***'El diablo sobre ruedas***, en aragonés ***O diaple sobre ruedas**') ye una cinta de cine estausunidense de cine d'intriga d'acción estrenada l'anyo 1971, dirichida por Steven Spielberg seguntes un guión adaptau por Richard Matheson (basau en o suyo propio relato curto "Duel", publicau ixe mesmo anyo), con una banda sonora orichinal de Billy Goldenberg, una dirección de fotografía de Jack A. Marta, una producción cinematografica de George Eckstein ta la productora cinematografica Universal Studios y un elenco d'actors d'o cuel en fan parte, entre d'atros, Dennis Weaver, Dale Van Sickel, Carey Loftin, Jacqueline Scott, Eddie Firestone, Lou Frizzell, Eugene Dynarski, Lucille Benson, Tim Herbert, Charles Seel, Shirley O'Hara, Amy Douglass, Alexander Lockwood y Sweet Dick Whittington.

David Mann ye un viachant de comercio que viacha por una carretera en o disierto de Mojave. Troba un cambión cisterna y lo debanta, pero immediatament o cambión lo torna a debantar a él. Cuan poco dimpués Mann debanta por segunda vegada a lo cambión, iste bocinia con insistencia. Cuan Mann s'atura en una benzinera, o cambión tamién se i atura, y cuan torna a circular. o cambión lo debanta una vegada mas y immediatament li impide que lo torne a debantar, bloquiando-li lo paso y dimpués plegand o casi a provocar u accident cuan li fa indicacions de que lo puet debantar. Mann conseigue debantar a lo cambión en circulando por una branquera sin asfaltar y lo cambión se li engancha dezaga forzando-lo a correr a maxima velocidat dica qque l'auto de Mann choca con una tanca d'un restaurant de carretera. En recuperar-se una mica, Mann veye a lo cambión aparcau en o restaurant y i dentra ta minchar, barallando-se con bel uns que creye que son o suyo perseguidor. Bien alterau, finalment marcha y de contino amaneixe lo cambión dezaga porque en realidat no yera en o restaurant so que asperando-lo. Contina afrontinando-lo tere que terne, mesmo cuan Mann s'atura muito tiempo asperando ta veyer si ya se troba bien luent, dica que Mann decide marchar de cara contra lo cambión a toda velociat.

A cinta s'ambienta en a suya epoca actual (1971) en o disierto de Mojave (California) y las suyas escenas se filmoron en Acton, Agua Dulce, Arcadia, Lancaster, Los Angeles, Palmdale, Pearblossom, Santa Clarita, Saugus y atros puestos de California, amás d'en os Universal Studios en Universal City, tamién en California.

Ye una cinta que ha recibiu bels premios  nominacons, en destacando una nominación a lo Premio Globo d'Oro a la Millor Miniserie de Televisión u Telefilm en 1972 mientres a 29<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''Duel'' en Internet Movie Database.
*  ''Duel'' en Rotten Tomatoes.
Gun Belt (cinta)

:*Iste articlo ye sobre una cinta de western estausunidense de l'anyo 1953; ta atros usos, se veiga *'Gun Belt***.


***Gun Belt*** (títol orichinal en [[Idioma anglés|anglés]], en [[Idioma aragonés|aragonés]] ***Cinturón de pistola***, estrenada en [[Aragón]] con o títol  d***'Asalto a Tombstone**') ye una cinta de cine de western de cine estausunidense estrenada l'anyo 1953, dirichida por Ray Nazarro seguntes un guión adaptau por Jack Dewitt y Richard Schayer (basau en una historia d'Arthur E. Orloff), con una banda sonora orichinal d'Irving Gertz, una dirección de fotografía de W. Howard Greene, una producción cinematografica d'Edward Small y un elenco d'actors d'oo cual en fan parte, entre d'atros, George Montgomery, Tab Hunter, Helen Westcott, John Dehner, William Bishop, Jack Elam, Douglas Kennedy, James Millican, Hugh Sanders, Bruce Cowling, William "Bill" Phillips y Willis Bouchey.

Billy Ringo heba estau un bandiu, pero decidió albandonat ixe mundo. Ha mercau un rancho y s'ha enamorau de Arlene Reach, con qui bien luego se casará. Chip, o suyo sobrino, vive con él en o rancho, dica que su pai, Matt Ringo, contine en a garchola, y Billy ye decidiu a que Chip contine por o buen camín. Tanimientres, Matt s'ha fugau d'a garchola y ha contactau con a suya banda, formada por Dixon, Holloway y Hoke, y ha preparau un plan ta robar un banco, encara que ta ixe robo ye imprescindible la colaboración de Billy. Iste no quiene ni partecipar en o robo ni tampoco aduyar a su chirmano a fuyir, y lo fillo d'iste, Chip, s'alticama con él y marcha ta fer parte d'a banda, motivau amás porque en una baralla entre Billy y Matt, iste ha muerto accidentalment. Tanimientres, Billy tien un plan ta conseguir d'una man privar que Chip dentre en o mundo d'a delincuencia y, d'atra man, conseguir engarcholar a la suya antiga banda, exposando lo suyo plan a lo "sheriff" Wyatt Earp.

A cinta s'ambienta enm bel momento indeterminau d'a segunda metat d'o sieglo XIX en bel puesto igualment indeterminau de l'ueste d'Estaus Unius, y las suyas escenas se filmoron en o rancho Iverson en Los Angeles y en os Samuel Goldwyn Studios en West Hollywood (California).

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos

*  ''Gun Belt'' en Internet Movie Database.
*  ''Gun Belt'' en TCM Movie Database.
*  ''Gun Belt'' en Letterboxd.
Belikiom

**Belikiom** (en escritura iberica , en latín *Beliciom*) estió una ciudat celtibera situada en l'actual Baixo Aragón. A suya situación exacta ye desconoixida, se creye que podría trobar-se en a redolada de Belchit u mesmo corresponder a o chacimiento d'o Cabezo d'Alcalá, encara que a opción mas probable sería l'actual Azuara.

Cudió moneda entre o zaguer tercio d'o sieglo II aC y o primero d'o sieglo I aC.

## Historia
O estudio d'os materials que s'han puesto recuperar dica agora permiten datar o momento de mayor esplandor d'ista ciudat entre zaguerías d'o sieglo II aC y primerías d'o sieglo I aC. Por as restas que s'han trobau en a superficie pareixe que a ciudat fue destruyida violentament por un incendio mientres as Guerras Sertorianas, coincidindo con a suya zaguera emisión de moneda. I hai mesmo bellas monedas que s'han trobau deformadas por a calor y bellas adobas son cuetas y enduridas por l'acción d'o fuego.

## Notas


## Vinclos externos
*  Información sobre a ceca de Belikiom
*  Belikiom en Moneda Ibérica
Javier Campoy Monreal

**Javier Campoy Monreal** (Maella, 20 de noviembre de 1970) ye un avogau y politico aragonés. Estió Consellero d'Hicienda y Administración Publica d'Aragón entre o 7 d'abril de 2014 o 6 de chulio de 2015 en o gubierno d'a popular Luisa Fernanda Rudi.

## Biografía
Naixió de Maella, villa catalanoparlant d'a comarca d'o Baixo Aragón-Casp, en a provincia de Zaragoza. Estió concellero en a suya localidat natal entre os anyos 1999 y 2003. En l'anyo 2011 ye eslechiu deputau en as Corz d'Aragón por a provincia de Uesca, cargo que mantendrá cuatre lechislaturas dica l'anyo 2023. En o gubierno de Luisa Fernanda Rudi ye nombrau consellero d'Hicienda y Administración Publica, ocupando o cargo entre abril de 2014 y chulio de 2015.

Dende chulio de 2023 ye senador electo por a provincia de Uesca.

## Referencias

## Vinclos externos
*  Ficha en a pachina d'o Partido Popular
*  Ficha en a pachina d'o Senau
*  Javier Campoy Monreal en Instagram
*  Javier Campoy Monreal en Facebook
Dale Dye

**Dale Adam Dye Jr.**, conoixiu en o mundo d'o cine por o suyo nombre artistico de **Dale Dye**, naixiu de Cape Girardeau (Missouri, Estaus Unius) l'8 d'octubre de 1944, ye un militar y actor estausunidense. Como militar d'o United States Marine Corps, partecipó en a Guerra de Vietnam (a on i recibió cuantas condecoracions y estió feriu en combate) dimpués d'a suya formación en l'Academia Militar de Missouri. En fer la retreta de l'exercito en 1984, fundó una empresa adedicada a l'asesoramiento tecnico en temas militars en o cine, a la vegada que completó estudios en a Universidat de Maryland Global Campus, en destacando como asesor en *[[Platoon]]* (1986) como amigo d'o suyo director Oliver Stone, cinta en a cual tamién interpretó un chicot papel. Como consecuencia de l'exito d'a suya labor, bien elochiada por a critica, prencipió a desenrollar una carrera como actor, paralelament a l'escritura de bellas novelas.

D'entre la suya filmografía como actor, pueden mencionar-se las suyas actuacions en bellas cintas, como *[[Born on the Fourth of July (cinta)|Born on the Fourth of July]]* (1989, Oliver Stone), *[[Casualties of War]]* (1989, Brian De Palma), *[[Spontaneous Combustion (cinta)|Spontaneous Combustion]]* (1990, Tobe Hooper), *[[Under Siege]]* (1992, Andrew Davis), *[[Under Siege 2: Dark Territory]]* (1995, Geoff Murphy), *[[Sgt. Bilko]]* (1996, Jonathan Lynn), *[[Starship Troopers (cinta)|Starship Troopers]]* (1997, Paul Verhoeven), *[[Saving Private Ryan]]* (1998, Steven Spielberg), *[[Rules of Engagement (cinta)|Rules of Engagement]]* (2000, William Friedkin), *[[Knight and Day]]* (2010, James Mangold), u *[[The Caine Mutiny Court-Martial (cinta de 2023)|The Caine Mutiny Court-Martial]]* (2023, William Friedkin).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Dale Dye.

## Vinclos externos

*  Pachina web oficial.
*  Dale Dye en Internet Movie Database.
Everett McGill

**	Charles Everett McGill III**, conoixiu por o suyo nombre artistico d**'Everett McGill**, naixiu de Miami Beach (Florida, Estaus Unius) o 21 d'octubre de 1945, ya un actor estausunidense, activo en o cine estausunidense dende primerías d'os anyos 1970 dica finals d'os anyos 1990 y que encara tornó enta la profesión a meyaus d'os anyos 2010, ta pasar a la retreta nomás que dos anyos dimpués.

D'entre la suya filmografía como actor, pueden mencionar-se las suyas interpretacions en bellas cintas, como *[[Brubaker]]* (1980, *[[Silver Bullet (cinta)|Silver Bullet]]* (1985, Dan Attias), *[[Field of Honor (cinta de 1986)|Field of Honor]]* (1986, Kim Dae-hie y Hans Scheepmaker), *[[Licence to Kill]]* (1989, John Glen), *[[Under Siege 2: Dark Territory]]* (1995, Geoff Murphy) u *[[The Straight Story]]* (1999, David Lynch).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Everett McGill.

## Vinclos externos
*  Everett McGill en Internet Movie Database.
Instituto Aragonés d'Emplego

L**'Instituto Aragonés d'Emplego** (en castellano *Instituto Aragonés de Empleo*, por as suyas sieglas **INAEM**) ye un organismo autonomo d'a Deputación Cheneral d'Aragón que pende d'o Departamento d'Emplego, Ciencia y Universidaz.

## Descripción
Ye o servicio publico d'emplego d'o Gubierno d'Aragón. Tien como obchectivos a intermediación laboral y a execución d'as politicas activas d'emplego. S'establió en l'anyo 1999 y recibió as competencias en materia d'emplego de l'INEM l'1 de chulio de 2002.

Conta en l'actualidat con 22 oficinas d'emplego, 3 direccions provincials y una cherencia, en as que treballan mas de 500 personas. Amás tien 3 centros de formación en cada provincia.

## Funcions y servicios
L'INAEM tien as siguientes funcions d'execución d'a lechislación d'emplego y formación profesional en Aragón:

* As relacionadas con a intermediación d'o mercau laboral, entre as que s'incluye ninviar ofiertas de treballo a os treballadors que son buscando un emplego, a execución relativa a la obligación d'os empresarios de comunicar os contractos laborals, a chestión d'os contractos con as empresas de colocación que actúen exclusivament en Aragón y a realización d'as actividaz relacionadas con as Rez Europeas de Servicios d'Emplego (EURES)
* As relacionadas con a planificación, chestión y control d'as politicas d'emplego, entre ellas a chestión de programas de refirme de l'emplego, a chestión de conciertos, convenios y subvencions con entidaz correspondients, asinas como a chestión de programas en escuelas-taller y tallers d'emplego, a calificación y rechistro administrativo de sociedaz laborals y centros especials d'emplego y amás a promoción y formación en materias relacionadas con cooperativas y sociedaz laborals.
* As relacionadas con a formación profesional ocupacional y contina, como o disenyo y execución de plans y programas de Formación Profesional, chestión d'actividaz formativas pa l'emplego, elaboración d'estudios sobre necesidaz formativas d'os treballadors aragoneses, acreditación de centros y especialidaz formativas, chestión d'iniciativas endrezadas a amillorar a calidat de procesos formativos y coordinación d'o Consello de Formación Profesional.

## Referencias

## Vinclos externos
*  Web oficial
*  En a web d'o Departamento d'Emplego, Ciencia y Universidaz
*  En Linkedin
*  En Instagram
Pelleta-roya

**Pelleta-roya** ye un termin procedent d'a traducción de l'anglés "redskin" que se fa servir ta designar a lo conchunto de poblacions d'os amerindios, os habitants orichinarios d'America, mas que mas de l'America d'o Norte, en lengua anglesa y que poseye un matiz que bel uns consideran ofensivo, preferindo-se l'emplego d'a voz "amerindios" ta designar a ixas personas. Ye una voz que encara que existent d'antes mas, s'ha estendillau en atros idiomas dende lo sieglo XX a traviés d'o cine estausunidense, en o suyo chenero cinematografico d'o cine de western, y d'as novelas d'ixe mesmo chenero, a on gosa designar a los malos remataus d'a cinta u d'a novela en os estereotipos d'o chenero, chunto con os bandius. O suyo antonimo en ixe contexto ye "color de pot" u "rostro palido", con o cual se designa a los colonos estaususnidenses d'orichen europeu (encara que no a los mexicanos con independencia d'a tonalidat d'a suya piel, a qui la sociedat estausunidense no consideraba ni considera como "blancos").

En os Estaus Unius o termin, sía cual en sía lo suyo orichen (porque bellas teorías mesmo dicen que ye un termin chenerau por os propios amerindios), ha adquiriu un matiz fundament negativo, asociau a lo racismo contra los grupos etnicos designaus con ixe nombre. Y chustament por ixe motivo ha chenerau controversias por o suyo emplego en atros contextos; asinas, por eixemplo l'equipo de fútbol americano d'os Washington Football Team cambió lo suyo nombre en 2002, que yera anteriorment "Washington Redskins", como consecuencia d'a presión en considerar l'antigo nombre de l'equipo como un nombre con connotacions racistas.

En l*'[[Oxford English Dictionary]]* se reculle la voz "redskin" dende la suya edición de 1587, y indica como orichen d'a palabra lo feito d'a color royenca d'a piel de bellas tribus d'as colonias britanicas en os actuals Estaus Unius y Canadá. Puet estar que l'orichen d'a voz se trobe dende meyaus d'o sieglo XVIII en o Reino Uniu, cuan l'Imperio Britanico prencipió la suya expansión y en consecuencia lo suyo contacto con grupos humans diferents a los europeus y se i cheneralizó la visión de clasificar a los sers humans seguntes a color aparent d'a suya piel como blancos, negros, amariellos u royos, en un sistema clasificatorio hue considerau como acientifico y racista.

## Referencias
Instituto Aragonés d'a Choventut

L**'Instituto Aragonés d'a Choventut** (en castellano *Instituto Aragonés de la Juventud*, por as suyas sieglas **IAJ**) ye un organismo autonomo d'a Deputación Cheneral d'Aragón que pende d'o Departamento de Bienestar Social y Familia.

## Descripción
L'IAJ fue creyau o 10 d'aviento de 2001 con l'obchectivo de promover l'autonomía y a emancipación, asinas como amillorar a calidat de vida d'a choventut aragonesa. Tien seus en as ciudaz de Uesca, Teruel y Zaragoza.

## Funcions y servicios
Entre as finalidaz de l'Instituto Aragonés d'a Choventut se troban:

* Desarrollar y executar as politicas d'o Gubierno d'Aragón que miran de promover a participación d'os chóvens en o desarrollo politico, social, economico y cultural.
* Favoreixer l'autonomía personal y a inserción social d'os chóvens.
* Luitar contra as desigualdaz socials, asinas como as posturas racistas y sexistas entre a choventut.
* Millorar a calidat de vida d'os chóvens a traviés de politicas de millora d'emplego y acceso a una vivienda digna.
* Empentar un espleit optimo d'os recursos publicos destinaus a la choventut.
* Coordinar as actividaz d'as institucions publicas y privadas en materia de choventut.

Pa isto ofeixe de gufanya a os chóvens d'entre 14 y 30 anyos (u dica 35 en bels casos) asesorías sobre vivienda, programas europeus, esportes y actividaz a l'aire libre, educación sexual u prevención dichital y da aduyas y subvencions a chóvens que fan parti de prochectos de cooperación internacional, programas de bienestar, actividaz de verano u campos de voluntariau entre atras.

L'IAJ chestiona tamién una escuela de formación permanent que tien l'obchectivo d'ofreixer cursos, tallers y chornadas pa completar a formación d'os chóvens aragoneses, asinas como un ret d'escuelas de rato perdiu que ofreixen formación pa monitors y directors d'actividaz de rato perdiu infantil y chovenil.

L'Observatorio Aragonés d'a Choventut creyau por l'IAJ, tien como obchectivo conoixer a realidat d'a choventut aragonesa pa mirar d'orientar as politicas de choventut a las suyas necesidaz en coordinación con atros departamentos d'a Deputación Cheneral d'Aragón.

Tamién ye a suya competencia a chestión de dos residencias estudiantils en l'Almunia de Donya Godina y en Zaragoza, de tres albiergos chovenils situaus en l'Almunia de Donya Godina, o Pueyo de Tena y Zaragoza, y de dos centros socials en Teruel y Zaragoza.

Coordina y chestiona a obtención d'o *Carnet Choven Europeu* y o *Carnet d'Alberguista* en Aragón con os que os chovens pueden obtener acceso y descuentos en diferents actividaz culturals, d'ocio y transporte.

## Referencias

## Vinclos externos
*  En a web d'o Departamento de Bienestar Social y Familia
*  En Facebook
*  En Instagram
*  En X
*  En Youtube
Instituto Aragonés d'a Muller

L**'Instituto Aragonés d'a Muller** (en castellano *Instituto Aragonés de la Mujer*, por as suyas sieglas **IAM**) ye un organismo autonomo d'a Deputación Cheneral d'Aragón que pende d'o Departamento de Presidencia, Economía y Chusticia. Fue creyau o 24 de febrero de 1993, a traviés d'aa Ley 2/1993 aprebada por as Corz d'Aragón.

## Descripción
Ye l'organismo responsable d'a planificación, desarrollo y coordinación d'as politicas destinadas a promover a igualdat efectiva entre mullers y hombres en a comunidat autonoma d'Aragón, asinas como de prevenir y erradicar a violencia contra as mullers y fomentar a participación d'as mullers en toz os ambitos socials, economicos y culturals. Tiene seus en Zaragoza, Uesca y Teruel.

Os suyos organos de dirección son o Consello Rector compuesto por presidenta, vicepresidenta, secretaría y vocals, y a dirección, que dende o 12 d'agosto de 2023, ye a cargo de María Fe Antoñanzas García. Tamién han estau directoras de l'IAM, Ángeles Torres (de marzo a octubre de 1993), Carmen Corral (dica 1995), Cristina San Román (dica 1999), Ana de Salas (dica 2003), Elena Allué (dica 2004), Trinidad Aulló (dica 2006), Eva Martínez (dica 2007), Rosa Borraz (dica 2011), Pilar Argente (dica 2015), Natalia Salvo (2018) y María Goikoetxea (dica 2023).

## Funcionamiento y servicios
Entre os suyos servicios se troban: l'atención integral, social, psicolochica y legal pa mullers, mullers con discapacidat y menors victimas de violencia masclista y a suya inserción sociolaboral, l'asesoramiento churidico laboral y empresarial de gufanya pa mullers emprendederas, l'asesoramiento a empresas en temas de plans de igualdat y protocolos contra l'acoso sexual y por razón de sexo, entre atros. Ofreixe atención presencial, telefonica, por correu electronico u videoconferencia as 24 horas.

L'IAM fa periodicament cuantas actividaz formativas y tallers gratuitos en formato virtual y campanyas de sensibilización, destinadas a promover a igualdat entre mullers y hombres y a erradicar a violencia de chenero en Aragón. Tamién ubre convocatorias de subvencions pa entidaz formadas por mullers y pa entidaz sin d'animo de lucro que treballen por a prevención, sensibilización y erradicación d'a violencia contra a muller. Ofreixe refirme pa a instalación de Puntos Violeta en as diferents comunidaz aragonesas mientres as fiestas locals y eventos. Entre os materiales educativos que desarrolla, en 2023, sacó una guida pa l'atención de mullers victimas de violencia sexual que aduya a unificar os protocolos en toz os ambitos d'intervención en toda a comunidat.

Amás, chestiona os centros de crisis d'atención a victimas de violencia sexual d'Aragón (*Caivis*), en os que s'ofreixe a las victimas de violencias masclistas mayors de 12 anyos, atención telefonica y telematica d'urchencias as 24 horas, asinas como servicios churidicos, socials u educativos.

## Referencias

## Vinclos externos
*  Web oficial
*  En a web d'o Departamento de Presidencia, Economía y Chusticia
*  En Facebook
*  En Instagram
*  Departamento de formación de l'IAM
Instituto Aragonés de Fomento

L**'Instituto Aragonés de Fomento** (en castellano *Instituto Aragonés de Fomento*, por as suyas sieglas **IAF**) ye un ente de dreito publico d'a Deputación Cheneral d'Aragón que pende d'o Departamento de Presidencia, Economía y Chusticia.

## Descripción
L'IAF ye creyau en chunio de 1990 con a misión d'actuar como achent d'o Gubierno d'Aragón en l'ambito empresarial, empentando o desarrollo socioeconomico, fomentado a innovación y amillorado a competitividat d'as empresas aragonesas, con metendo ficacio en as pymes, *startups* y emprendedors.

## Funcionamiento y servicios
Entre os obchectivos de l'Instituto Aragonés de Fomento se troban os siguients:
* Favoreixer o desarrollo socioeconomico d'Aragón.
* Favoreixer a creyación y consolidación d'emplego.
* Correchir os desequilibrios interterritorials.

## Referencias

## Vinclos externos
*  Web oficial
*  En a web d'o Departamento de Presidencia, Economía y Chusticia
*  En Facebook
*  En Instagram
*  En Linkedin
Thiersheim

**Thiersheim** ye una ciudat de mercau alemana d'o estau de Bavera. Teneba una población de 1.723 habitants en 2024. 

## Referencias
De la part des copains

:*Iste articlo ye sobre una cinta franco-italiana de cine d'intriga d'acción de l'anyo 1970; ta atros usos, se veiga *'Cold Sweat***.


***De la part des copains*** (títol orihinal en [[Idioma francés|francés]], en [[Idioma aragonés|aragonés]] ***De parte d'os companyeros***, estrenada en [[Aragón]] con o títol en [[Idioma castellano|castellano]] de ***Los compañeros del diablo***, en aragonés ***Os comanyeros d'o diaple**') ye una cinta de cine d'intriga d'acción coproducida por o cine francés, o cine italiano y lo cine belga estrenada en 1970, dirichida por Terence Young segutes un guión adaptau por Shimon Wincelberg, Jo Eisinger y Dorothea Bennett (basau en a novela *[[Ride the Nightmare]]* que heba publicau Richard Matheson en l'amyo 1959), con una banda sonora orichinal de Michel Magne, una dirección de fotografía de Jean Rabier y una producción cinematografica de Robert Dorfmann y Maurice Jacquin ta las productoras Les Films Corona, Comacico, Fair Film y Belgique Ciné. Conta con un elenco d'o cual en fan parte, entre d'atros actors, Charles Bronson, Liv Ullmann, James Mason, Jill Ireland, Jean Topart, Michel Constantin, Luigi Pistilli, Yannick De Lulle, Paul Bonifas, Sabine Sun, Roger Mailles, Nathalie Varallo, Remo Mosconi y Dominique Crosland.

Joe Martin heba estau sarchento de l'exercito estausunidense mientres a Guerra de Corea y lo zarroron en a garchola en Alemanya por sobatiar a un coronel. En a garchola heba troba a lo suyo antigo capitán, Cross, y un d'oa suyoa antigos soldaus, Vermont, engarcholaus por robos de propiedaz militars. Katanga, un frances d'a Lechión Forana francesa organiza con toz tres una fuga, mientres a cual asasina a un policía alemán, y Jo decide marchar por a suya cuenta dende alavez.Anyos dimpués, Joe vive en o sud de Francia, con una vida bien pacifica. Poseye un negocio de loguer de barcos y ye casau con Fabienne, qui tien una filla de 12 anyos d'edat. Pero cuan un diario local publica la suya fotografía, bien luego i plegan enta lo lugar Vermont y Katanga, que agora son narcotraficants, y que a la vegada buscan vengar-se de Joe y fer servir o suyo negocio ta tranportar drogas. Ta asegurar-se de que coopera, secuestran a su muller y su filla, amagando-as en bel puesto de l'interior.

A cnta s'ambienta en a suya epoca actual (1970) en os Alpes Maritimos en Francia y las suyas escenas se fimoron en Bèuluec y Niza (Alpes Maritimos), amás d'en os Studios de la Victorine, tamién en Niza.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos

*  ''De la part des copains'' en Internet Movie Database.
*  ''De la part des copains'' en Rotten Tomatoes.
Instituto Tecnolochico d'Aragón

L**'Instituto Tecnolochico d'Aragón** (en castellano *Instituto Tecnológico de Aragón*, por as suyas sieglas **ITA**) ye un ente de dreito publico d'a Deputación Cheneral d'Aragón que pende d'o Departamento de Presidencia, Economía y Chusticia.

## Descripción
Establiu en 1984, l'obchectivo de l'ITA ye promover a investigación, a innovación y o desarrollo tecnolochico en Aragón. Ye formau por un equipo de bellas 300 personas que treballan en bels 200 prochectos d'I+D+i cada anyo y dica 750 analisis y asayos. L'instituto colabora anyalment con bellas 1000 empresas, d'as que un 75% son pymes y un 70% son empresas aragonesas.

Como centro tecnolochico publico, aduya a la transformación y desarrollo tecnolochico d'as empresas pa que sigan capables de cherar un mayor impacto positivo en a sociedat, estando líder en l'ecosistema d'innovación d'a rechión. Colabora con o desarrollo de nuevos productos y procesos, con l'obchectivo d'empentar a competitividat d'Aragón.

Os prencipals ambitos d'actuación de l'ITA son a movilidad segura, sostenible y conectada, incluyindo l'actividat en o sector lochistico; l'agroindustria dichital que pueda resonder a la demanda d'alimentos mas sanos y seguros; a industria eficient y totalment dichitalizada que se trobe enfocada a la economía circular; a salut intelichent que aduye a amillorar a vida d'as personas y a enerchía limpia que favoreixca a eficiencia y l'uso de enerchías renovables.

## Instalacions
As instalacions de l'ITA se dividen entre Zaragoza, chunto a o Campus Universitario Río Ebro, en l'Actur, Uesca, en o Parque Tecnolochico Walqa y Motorland en Alcanyiz. Incluyen entre atras:
* Una cambra semianecoica que permite realizar prochectos y asayos pa verificar o cumplimiento de normativas de compatibilidat electromagnetica en dispositivos electricos. Tien una grandaria de 18x9x7 m y permite fer asayos de certificación de producto.
* Dos torres d'ascensor que permiten fer asayos de componentes d'ascensors como sistemas de seguridat u problemas de vibración y rudio.

## Funcionamiento y servicios
Os prencipals servicios de l'ITA son:

* Os prochectos I+D, en os que contribuye con un conocimiento tecnolochico multidisciplinar que mira de resolver de forma personalizada as necesidaz de cada empresa, fendo que siga mas competitiva a traviés d'a innovación y o desarrollo tecnolochico.
* A consultoría tecnolochica y proyectos on-site, plantiando a tecnolochía como aduya en a transformación verde y dichital d'as empresas.
* Os analisis y asayos, ya que amás d'o suyo equipo humano conta con laboratorios pa reyalizar asayos y certificar u validar materials, componentes, sistemas u productos.

Entre as suyas competencias tecnolochicas se troban os materials y components, a mecatronica y robotica y as tecnolochías dichitals y electricas.

## Referencias

## Vinclos externos
*  Web oficial
*  En a web d'o Departamento de Presidencia, Economía y Chusticia
*  En Facebook
*  En Instagram
*  En Linkedin
*  En Youtube
Instituto Aragonés de Servicios Socials

L**'Instituto Aragonés de Servicios Socials** (en castellano *Instituto Aragonés de Servicios Sociales*, por as suyas sieglas **IASS**) ye un organismo autonomo d'a Deputación Cheneral d'Aragón que pende d'o Departamento de Bienestar Social y Familia.

## Descripción
Creyau en 1996, en l'anyo 2000 s'incorporan as competencias de menors y os servicios d'as deputacions provincials, prencipiando-se tamién o proceso comarcal. Siet anyos dimpués, en 2007, ye aprebada a Lei de Dependencia y en 2009 a Lei de Servicios Socials d'Aragón. En l'anyo 2012 s#incorpora a l'IASS a chestión recullida en o documento d'a Lei de Dependencia.

Tien una plantilla de cuasi 2.900 treballadors que atienden diariament a bels 75.000 usuarios en tot Aragón. Conta con 75 centros propios y 430 mas chestionaus de forma indreita.

## Funcions y servicios

L'IASS ye l'organismo encargau d'as competencias en materia de protección social en Aragón. Amás tien os siguients obchectivos:
* Aproveitar de manera optima os recursos publicos en materia de servicios socials.
* Promover una distribución equitativa d'os servicios socials parando cuenta en os desequilibrios territorials y socials.
* Coordinar as actividaz d'as distintas instituciones publicas y privadas en materia de servicios socials, a traviés de convenios, conciertos u atras formulas de chestión compartida.

Ofreixe diferents servicios como:
* Atención a personas mayors. Chestión de residencias d'a tercera edat dependients d'o Gubierno d'Aragón.
* Atención a personas con discapacidat y dependients. Evaluación de graus de dependencia, atención temprana y centros d'atención a la discapacidat.
* Solicitut de becas y prestacions economicas por incapacidat, aduyas d'integración familiar u ingreso minimo vital.
* Atención a menors estranchers y adopcions. Protección de menors, preservación familiar u acullida.

Tamién chestiona a Residencia de Rato Perdiu d'Oriuela y o Sistema Publico de Servicios Socials d'Aragón. 

## Referencias

## Vinclos externos
*  Web oficial
*  En a web d'o Departamento de Bienestar Social y Familia
*  En Facebook
Aragonesa de Servicios Telematicos

**Aragonesa de Servicios Telematicos** (en castellano *Aragonesa de Servicios Telemáticos*, por as suyas sieglas **AST**) ye un ente de dreito publico d'a Deputación Cheneral d'Aragón que pende d'o Departamento d'Hicienda, Interior y Administración Publica.

## Descripción
Aragonesa de Servicios Telematicos se creya o 31 de mayo de 2001 como entidat responsable d'a chestión d'as Tecnolochías d'a Información y a Comunicación d'o Gubierno d'Aragón.

Tiene seus en as tres capitals aragonesas, asinas como en o Parque Tecnolochico Walqa. Conta con una plantilla de 96 treballadors.

## Funcionamiento y servicios
Os obchectivos d'Aragonesa de Servicios Telematicos seguntes a suya lei de creyación son:

* Executar as directrices estratechicas d'o Gubierno d'Aragón en materia TIC.
* Estar o proveedor prencipal de l'adminstración autonomica en material de Tecnolochías d'a Información y a Comunicación.
* Coordinar as actuacions d'o Gubierno d'Aragón con atras administracions y entidaz tanto publicas como privadas en istas materias.
* Promover y empentar a ofierta y demanda de servicios TIC en Aragón.

Os servicios daus por AST se pueden dividir en tres arias prencipals:
* Consultoría y chestión de prochectos TIC.
* Telecomunicacions.
* Servicios informaticos y suporte a l'usuario.

## Referencias

## Vinclos externos
*  Pachina web oficial
*  En a web d'o Departamento d'Hicienda, Interior y Administración Publica
*  En Youtube
*  En Linkedin
*  En X
Centro d'Investigación y Tecnolochía Agroalimentaria

O **Centro d'Investigación y Tecnolochía Agroalimentaria** (en castellano *Centro de Investigación y Tecnología Agroalimentaria*, por as suyas sieglas **CITA**) ye un ente de dreito publico d'a Deputación Cheneral d'Aragón que pende d'o Departamento d'Agricultura, Ganadería y Alimentación.

## Vinclos externos
*  Web oficial
*  En a web d'o Departamento d'Agricultura, Ganadería y Alimentación
*  En Facebook
*  En Instagram
*  En X
*  En Youtube
Achencia de Calidat y Prospectiva Universitaria

L**'Achencia de Calidat y Prospectiva Universitaria** (en castellano *Agencia de Calidad y Prospectiva Universitaria*, por as suyas sieglas **ACPUA**) ye un ente de dreito publico d'a Deputación Cheneral d'Aragón que pende d'o Departamento d'Emplego, Ciencia y Universidaz.

## Vinclos externos
*  Pachina oficial
*  En a web d'o Departamento d'Emplego, Ciencia y Universidaz
*  En Facebook
*  En X
Banco de Sangre y Teixius d'Aragón

O **Banco de Sangre y Teixius d'Aragón** (en castellano *Banco de Sangre y Tejidos de Aragón*) ye un ente de dreito publico d'a Deputación Cheneral d'Aragón que pende d'o Departamento de Sanidat.

## Descripción
Creyau o 18 de setiembre de 2006, ye a entidat encargada en Aragón de coordinar a obtención, procesamiento, almagacenamiento y distribución de sangre y components sanguinios, asinas como de de teixius y leit materna. O suyo prencipal obchectivo ye l'autosuficiencia d'o sistema sanitario aragonés.

## Funcions y servicios
A sangre y teixius d'o Banco de Sangre y Teixius d'Aragón s'obtienen por donación. S'encargan d'obtener:
* Sangre, necesaria pa transfusions en casos d'intervencions quirurchicas, accidents de trafico u tractamientos de malautías u cáncer.
* Plasma sanguinio, se fa por aferesi, quitando nomás os components sanguinios que sigan necesarios en l'inte d'a donación.
* Leit materna, lo que permite guarenciar l'alimentación de toz os bebés adebantadizos u natizos.
* Miollo osio, s'emplega dimpués en o tractamiento de malautías hematolochicas, como as leucemias.
* Melicallo, d'a on se quita a sangre que s'emplega en o tractamiento de malautías grieus.
* Atros teixius como teixiu osteoarticular, cornias, esclerotica, calota cranial, membrana amniotica, teixiu ovarico y teixiu osteocondral..

## Referencias

## Vinclos externos
*  Web oficial
*  En a web d'o Departamento de Sanidat
*  En Facebook
*  En Instagram
*  En X
Plataforma Lochistica de Uesca Sud

A **Plataforma Lochistica de Uesca Sud** (en castellano *Plataforma Logística de Huesca Sur*, por as suyas sieglas **PLHUS**) ye un centro lochistico situau en Uesca (Aragón). 

## Situación
A Plataforma Lochistica de Uesca Sud ye situada chunto a l'autovía A-23 que comunica Uesca con Zaragoza. Se troba tamién amán de l'autovía A-22 que une a la capital altoaragonesa con Leida. Tien tamién un acceso dreito a la ciudat de Uesca que ye situada a 6,6 km de distancia.

## Instalacions
Tien una superficie total de 1.157.062 m² que se dividen en:
* Zonas verdas de dominio y uso publico: 115.456,18 m²
* Zonas d'equipamiento pa usos d'intrés social: 96.809,06 m²
* Zona pa arias d'actividat: 657.506 m², dividius en:
** Aria lochistico-industrial ferroviaria: 274.409,58 m²
** Aria lochistico-industrial chicota: 74.776,52 m²
** Aria lochistico-industrial meyana: 168.570,13 m²
** Aria lochistico-industrial gran: 129.768,57 m²
** Aria de servicios: 9.981,50  m²
* Red viaria y aparcamentos: 170.390,28 m²
* Zona ferroviaria: 102.991,43 m²
* Infraestructuras: 13.908,82 m²

## Referencias

## Vinclos externos
*  Web oficial
Plataforma Lochistica de Teruel

A **Plataforma Lochistica de Teruel** (en castellano *Plataforma Logística de Teruel*, por as suyas sieglas **PLATEA**) ye un centro lochistico situau en Teruel (Aragón). Tien una superficie de 2.545.510 m² 

## Situación
A Plataforma Lochistica de Teruel ye situada chunto a la carretera Nacional N-234 y a o Poligono Industrial de La Paz, a 6,5 km de Teruel, 151 km de Valencia y 171 km de Zaragoza. A 11,9 km se troba l'aeropuerto de Teruel.

## Instalacions
Tien una superficie total de 2.545.510 m² que se dividen en:
* Zonas verdas de dominio y uso publico: 388.086 m²
* Zonas d'equipamiento pa usos d'intrés social: 116.218 m²
* Zona pa arias d'actividat: 1.413.851 m², dividius en:
** Aria lochistico-industrial: 519.390 m²
** Aria lochistico-industrial ferroviaria: 574.818 m²
** Aria tecnolochico-industrial: 203.604 m²
** Aria de servicios: 116.039 m²
* Red viaria y aparcamentos: 456.213 m²
* Infraestructuras: 10.619 m²
* Sistema cheneral: 160.523 m²

## Referencias

## Vinclos externos
*  Web oficial
Plataforma Lochistica de Fraga

A **Plataforma Lochistica de Fraga** (en castellano *Plataforma Logística de Fraga*, por as suyas sieglas **PLFraga**) ye un centro lochistico situau en Fraga (Aragón).

## Situación
A Plataforma Lochistica de Fraga ye situada entre la autovía A-2 y l'autopista AP-2, lo que le permite tener una sobrebuena comunicación con Francia, Uesca y Valencia. Se troba a una distancia de 5,8 km d'a ciudat de Fraga, a 33 km de Leida, a 123 km de Zaragoza, 194 km de Barcelona, 420 km de Bilbau y 432 km de Madrit.

## Instalacions
Tien una superficie total de 875.988 m² que se dividen en:
* Zonas verdas de dominio y uso publico: 140.775 m²
* Zonas d'equipamientos públicos: 33.870 m²
* Zonas d'equipamientos privaus: 25.585 m²
* Zona pa arias d'actividat: 440.807 m², dividius en:
** Aria lochistico-industrial intensiva: 31.009 m²
** Aria lochistico-industrial meyana: 127.575 m²
** Aria lochistico-industrial extensiva: 257.698 m²
** Aria de servicios: 24.525 m²
* Red viaria y aparcamentos: 147.920 m²
* Infraestructuras: 48.075 m²
* Conexions exteriors: 10.500 m² (1,23%)
* Sistemas chenerals interiors: 8.400 m² (0,98%)

## Vinclos externos

## Vinclos externos
*  Web oficial
Plataforma Lochistica de Zuera

A **Plataforma Lochistica de Zuera** (en castellano *Plataforma Logística de Zuera*, por as suyas sieglas **PLZuera**) ye un centro lochistico situau en Fraga (Aragón).

## Situación
A Plataforma Lochistica de Zuera ye situada chunto a l'autovía A-23, a 27 km de Zaragoza y a 40 de Uesca.

## Instalacions
Tien una superficie total de 50.000 m².

## Vinclos externos
*  Web oficial
Aldo Ray

**Aldo Ray**, nombre artistico d**'Aldo Da Re**, naixiu de Pen Argyl (Pennsilvania, Estaus Unius) o 25 de setiembre de 1926 y muerto lo 27 de marzo de 1991 en Martinez (California, Estaus Unius), estió un actor estausunidense, activo en o cine estausunidense dende primerías d'os anyos 1950 dica primerías d'os anyos 1990. Con anterioridat a la suya carrera como actor, prenió parte como soldau en a Segunda Guerra Mundial, en partecipando en a batalla d'Okinawa. Ye lo pai de l'actor Eric Da Re.

D'entre la suya filmografía como actor, pueden mencionar-se bellas interpretacions en cintas como *[[Pat and Mike]]* (1952, George Cukor), *[[We're No Angels (cinta de 1955)|We're No Angels]]* (1955, Michael Curtiz), *[[Johnny Nobody]]* (1961, Nigel Patrick), *[[I moschettieri del mare]]* (1962, Steno), *[[Welcome to Hard Times (cinta)|Welcome to Hard Times]]* (1967, Burt Kennedy), *[[The Green Berets (cinta)|The Green Berets]]* (1968, John Wayne y Ray Kellogg), *[[Dynamite Brothers]]* (1974, Al Adamson), *[[Psychic Killer]]* (1975, Ray Danton), *'[[Human Experiments]]* (1979, Gregory Goodell), u *[[Shock 'Em Dead]]* (1991, Mark Freed).

## Premios
En 1953, mientres a 10<sup>ena</sup> edición d'os Premios Globos d'Oro, fue nominau a lo Premio Globo d'Oro a la Millor Estrela Emerchent Masculina por o suyo papel en a cinta *[[Pat and Mike]]*, dirichida por George Cukor.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Aldo Ray.

## Vinclos externos

*  Aldo Ray en Internet Movie Database.
*  Aldo Ray en TCM Movie Database.
Crusoe (cinta)

:*Iste articlo ye sobre una cinta britanica de cine d'aventuras dramaticas estrenada l'anyo 1988; ta atros usos, se veiga *'Crusoe***.


***Crusoe*** (títol orichinal, estrenada en [[Aragón]] con o títol en [[Idioma castellano|castellano]] d***'Amo o esclavo***, en [[Idioma aragonés|aragonés]] ***Amo u esclavo**') ye una cinta de cine d'aventuras dramaticas coproducida por o cine britanico y lo cine estausunidense estrenada en 1988, dirichida porCaleb Deschanel seguntes un guión adaptau por Walon Green y Christopher Logue (basau en *[[Robinson Crusoe]]*, una novela que heba publicau Daniel Defoe l'anyo 1719), con una banda sonora orichinal de Michael Kamen, una [dirección de fotografía]] de Tomislav Pinter, una producción cinematografica d'Andrew Braunsberg ta las productoras Island Pictures y Virgin Vision y un elenco d'actors formau por Aidan Quinn y Adé Sapara.

Crusoe viacha en 1808 dende Virchinia en os Estaus Unius enta Africa ta mercar-ie esclavos, pero troban una gran tronada en a mar y lo suyo barco se funde. Crusoe se salva en plegar en bel puesto en tierra firma, pero descubre que toda la tripulación s'ha ofegau u nomás s'ha salvau que él, amás de Scamp, un can, y un grupo d'aucas. Tamién descubre que se troba en una isla, y que dita isla no ye habitada. Entre las restas d'o naufrachio i troba un rifle y con ixo siente mas seguredat, dica que bel día troba en a isla un grupo de caníbals procedents de bel atro puesto que i son celebrando bel rito reichioso. Tiempo dimpuès os caníbals fan una segunda visita a la isla, y iste vegada Crusoe dispara lo suyo rifle antis de que maten a la suya tercera victima, que logra fuyir. Crusoe lo troba en a isla y prencipian a convivir, con o nativo (a qui clama Lucky, "Afortunau") tenendo cada vegada mas confianza en Crusoe, dica que bel día troba que ha desapareixiu y lo troba muerto en o lugar de sacrificio d'os caníbals. Creye que toz os caníbals han marchau pero un d'éls ha remaniu en a isla y prencipian a pugna entre éls, que remata cuan o caníbal salva la vida a Crusoe, y poquet a poquet fan amistat. Pero de rapiconte plega enta la isla un grupo de marineros europeus, que fan preso a lo caníbal.

A cinta s'ambienta en 1808 en Virchinia y en l'oceano Atlantico, y as suyas escenas se filmoron en bellas localizacions en Seychelles, amas d'en os Avala Studios en Belgrado (Serbia).

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Crusoe'' en Internet Movie Database.
*  ''Crusoe'' en Rotten Tomatoes.
Ágata Lys

**Ágata Lys** (nombre artistico de **Margarita García San Segundo**), naixida de Valladolit (Valladolit, Castiella y Leyón) o 3 d'aviento de 1953 y muerta en Benalmádena (Malaga, Andalucía) lo 12 de noviembre de 2021, estió una actriz espanyola, activa en o teatro y lo cine espanyol dende prencipios d'os anyos 1970 dica meyaus d'os anyos 2000.

D'entre la suya filmografía como actriz, pueden citar-se bellas d'as suyas interpretacions, en cintas como *[[Las alegres vampiras de Vogel]]* (1973, Julio Pérez Tabernero), *[[Me has hecho perder el juicio]]* (1973, Juan de Orduña), *[[Strip-tease a la inglesa]]* (1975, José Luis Madrid), *[[Avisa a Curro Jiménez]]* (1977, Rafael Romero Marchent), *[[Los santos inocentes (cinta)|Los santos inocentes]]* (1984, Mario Camus), *[[Haz conmigo lo que quieras]]* (2003, Ramón de España) u *[[Mala uva]]* (2004, Javier Domingo).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Ágata Lys.

## Vinclos externos
*  Ágata Lys en Internet Movie Database.
Pat Hingle

**Pat Hingle** (nombre artistico) de **Martin Patterson Hingle**), naixiu de Miami (Florida, Estaus Unius) o 19 de chulio de 1924 y muerto en Carolina Beach (Carolina d'o Norte, Estaus Unius) o 3 de chinero de 2009, estió un actor estasunidense, activo en o cine estausunidense dende primerías d'os anyos 1950 dica finals d'os anyos 2000.

D'entre laa suya filmografía como actor, pueden mencionar-se bellas cintas, como *[[Splendor in the Grass]]* (1961, Elia Kazan), *[[Invitation to a Gunfighter]]* (1964, Richard Wilson), *[[Nevada Smith]]* (1966, Henry Hathaway), *[[One Little Indian (cinta)|One Little Indian]]* (1973, Bernard McEveety), *[[The Gauntlet (cinta)|The Gauntlet]]* (1977, Clint Eastwood), *[[Sudden Impact]]* (1983, Clint Eastwood), *[[Maximum Overdrive]]* (1986, Stephen King), *[[Batman Forever]]* (1995, Joel Schumacher), u *[[Shaft (cinta de 2000)|Shaft]]* (2000, John Singleton).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Pat Hingle.

## Vinclos externos

*  Pat Hingle en Internet Movie Database.
*  Pat Hingle en TCM Movie Database.
*  Pat Hingle en Internet Broadway Database.
Bütthard

**Bütthard** ye una ciudat de mercau alemana d'o estau de Bavera. Teneba una población de 1.301 habitants en 2024. 

## Referencias
Ranchi

**Ranchi** (en hindi राँची) ye una ciudat d'a India y la capital d'o estau de Jharkhand. Teneba una población de 1.073.440 habitants en 2011.

## Referencias
Agra

**Agra** (en hindi आगरा) ye una ciudat d'a India d'o estau d'Uttar Pradesh. Teneba una población de 1.585.704 habitants en 2011.

## Puestos d'intrés
* Tach Mahal.

## Referencias
Zoe Saldaña

**Zoe Saldaña** u **Zoe Saldana** (nombre artistico de **Zoe Yadira Saldaña Nazario**), naixida de Passaic (Nueva Jersey, Estaus Unius) o 19 de chunio de 1978, ye una actriz estausunidense, activa en o cine estausunidense dende finals d'os anyos 1990 y con cuantos premios recibius mientres a suya carrera cinematografica.

D'entre la suya filmografía como actriz, pueden descar-se bellas cinta a on i ha treballau, como *[[The Terminal]]* (2004, Steven Spielberg), *[[Constellation (cinta)|Constellation]]* (2007, Jordan Walker-Pearlman), *[[After Sex (cinta de 2007)|After Sex]]* (2007, Eric Amadio), *[[Star Trek (cinta)|Star Trek]]* (2009, J. J. Abrams), *[[Avatar (cinta)|Avatar]]* (2009, James Cameron), *[[Colombiana]]* (2011, Olivier Megaton), *[[Guardians of the Galaxy (cinta)|Guardians of the Galaxy]]* (2014, James Gunn), u *[[The Adam Project]]* (2022, Shawn Levy).

## Premios
En 2025, mientres a 97<sup>ena</sup> edición d'os Premios Oscar, Zoe Saldaña recibió un Premio Oscar a la Millor Actriz Segundaria por a suya interpretación en *[[Emilia Pérez]]*, dirichida por Jacques Audiard. Por ista mesma cinta recibió ixe mesmo anyo 2025 un Premio BAFTA a la Millor Actriz Segundaria en a 78<sup>ena</sup> edición d'os Premios BAFTA; una nominación a lo Premio César a la Millor Actriz en a 50<sup>ena</sup> edición d'os Premios César y un Premio Globo d'Oro a la Millor Actriz Segundaria mientres a 82<sup>ena</sup> edición d'os Premios Globos d'Oro.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Zoe Saldaña.

## Vinclos externos

*  Zoe Saldaña en Internet Movie Database.
Reverendo Colt

***Reverendo Colt*** (títol orichinal en castellano, en aragonés ***Mosen Colt***, estrenada en Aragón con o suyo títol orichinal) ye una cinta de cine de western (un "spaghetti western") coproducida por o cine espanyol y lo cine italiano estrenada l'anyo 1970 dirichida por León Klimovsky y Marino Girolami (iste zaguero no acreditau), con una banda sonora orichinal de Gianni Ferrio y Piero Umiliani, una dirección de fotografía d'Alberto Fusi, una producción cinematografica de Marino Girolami ta las productoras Oceania Produzioni Internazionali Cinematografiche, Produzione Intercontinentale Cinematografica, RM Films y Talía Films y un elenco d'o cual en fan parte, entre d'atros actors, Guy Madison, Richard Harrison, Ennio Girolami, María Martín, Germán Cobos, Ignazio Spalla, Steven Tedd, Perla Cristal, Alfonso Rojas, Cris Huerta y José Canalejas.

Mosen Miller plega enta la ciudat de Dexter (Arizona) a on i quiere construyir una ilesia. Nomás que i plega, bels habitants d'o lugar s'escabuchan d'él, porque en realidat ye un antigo cazador de recompensas. Amás, o mesmo día en que i plega s'escayece lo robo d'o banco d'o lugar y toz sospeitan d'él. Cuan son amán de linchar-lo, lo "sheriff" Donovan lo salva y Miller ha de demostrar a suya inocencia en perseguindo a los ladrons, o chefe d'os cuals ye Mestizo. En a suya busca troba una caravana de colonos a qui ye atacando la banda de Mestizo, y toz se refuchian en un fuerte albandonau, encara que casi que no tienen augua potable y han de resistir o seche.

A cinta s'ambienta en Arizona en bel momento indeterminau d'o sieglo XIX.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''Reverendo Colt'' en Internet Movie Database.